Jan Wjela
Jan Wjela (* 8. januara 1822 w Židowje; † 19. januara 1907 w Budyšinje) bě serbski spisowaćel. Často je pod mjenom Radyserb abo Jan Wjela-Radyserb pisał.
Wón pisaše balady a lyriku a zběraše ludowe basnje a přisłowa. Jako jedyn z prěnich serbskich awtorow je so tež pisanju prozy wěnował. Nimo swojich wudatych knihow je tež wjele drobnych powědančkow we wšelakich časopisach wozjewił. Dźěłaše hač do kónca tež na episkimaj dźěłomaj "Miliduch na Brodźinje" a " Přebysław na Limasu", kotrež pak bohužel wjace donkónčił njeje.
Jan Radyserb-Wjela měješe wulki podźěl na zběrce "Přisłowa a přisłowne hrónčka a wusłowa Hornjołužiskich Serbow", kotraž je so w lěće 1902 wot Arnošta Muki wudała. Wjela bě přisłowa zběrał a zhromadźił, Muka bě je dorjadował a wudał.
Literatura[wobdźěłać]
- Pójdančka k wubudźenju a k polěpšenju wutroby za Serbow, zběrka serbskich powědančkow (1847)
- Nadpad pola Bukec 1758, powědančko (1852)
- Křiž a połměsac abo Turkojo před winom w lěće 1683, powědančko (1883)
- Trójniki - zběrka powědančkow (1885)
- Bitwa pola Budyšina 1813, powědančko (1891)
- Nowe trójniki, zběrka serbskich powědančkow (1893)
- Zabawki. Swojim lubym Serbam, zběrka serbskich powědančkow (1896)
- Zabawy. Powědančka za lubych Serbow, zběrka serbskich powědančkow (1901)
szl_Latn szl_Latn szl_Latn szl_Latn oci_Latn slk_Latn ace_Latn szl_Latn szl_Latn szl_Latn szl_Latn szl_Latn szl_Latn